**INOVOVANÉ UČEBNÉ OSNOVY PRE PREDMET**

# HUDOBNÁ VÝCHOVA

|  |  |
| --- | --- |
| PRIMÁRNE VZDELÁVANIE | ISCED 1 |
| VYUČOVACÍ JAZYK | SLOVENSKÝ JAZYK |
| VZDELÁVACIA OBLASŤ | UMENIE A KULTÚRA |
| PREDMET | HUDOBNÁ VÝCHOVA |
| SKRATKA PREDMETU | HUV |
| ROČNÍK | TRETÍ |
| ČASOVÁ DOTÁCIA | 1 HODINA TÝŽDENNE 33 HODÍN ROČNE |
| MIESTO REALIZÁCIE | TRIEDA  POČÍTAČOVÁ UČEBŇA |

## Úvod

Vzdelávací štandard nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard hudobnej výchovy ako program aktivity žiakov je koncipovaný tak, aby vytváral možnosti na tie činnosti žiakov, ktoré operujú s pojmami, akými sú hľadanie, pátranie, skúmanie, objavovanie lebo v nich spočíva základný predpoklad poznávania a porozumenia hudobného umenia.

## Charakteristika predmetu

Primárna hudobná edukácia predstavuje kontinuálne, systémové a cieľavedomé pokračovanie predprimárnej hudobnej výchovy. Hudobná výchova v základnej škole je predmetom umelecko-výchovným, činnostným, kde sa na báze hudobných hrových činností žiaci učia orientovať vo svete hudby, prebúdza sa v nich záujem o elementárne muzicírovanie a postupne aj záujem o hlbšie vzdelanie v oblasti hudby a umenia.

Na primárnom stupni vzdelávania sa prirodzene a plynule nadväzuje na vrodené predpoklady detí ich spontánnosť, sklony k hravosti, na ich schopnosť celostného vnímania obrazov a modelov okolitého sveta. Hudba má byť pre žiakov súčasne hrou a predmetom detského experimentovania, zdrojom objaviteľských prístupov k hudobnému poznávaniu a prostriedkom žiakovej hudobnej expresie, ktorá podporuje ich hudobnú sebarealizáciu v komplexe aktívnych aj receptívnych hudobných činností. Hudobné činnosti predstavujú najrozmanitejšie formy kontaktu žiaka s hudbou, dávajú možnosť spájať hudbu so slovom, obrazom, pohybom, hrou na elementárnych hudobných nástrojoch. Hudobné činnosti tvoria základný prostriedok na rozvíjanie hudobných i kľúčových kompetencií žiakov. Hudobné činnosti nie sú izolované, ale v reálnej praktickej podobe sa vzájomne dopĺňajú, podporujú aj s inými mimohudobnými činnosťami a zmysluplne sa integrujú. Hudobný materiál a hudobné činnosti sú kľúčovým prostriedkom na osvojenie si hudobno-teoretických poznatkov. Tie si však žiaci osvojujú postupne a nadobudnuté vedomosti sú výsledkom aktívnych hudobných činností, z ktorých vyplývajú. Teoretické poznatky a vedomosti sú dôležité len do tej miery, do akej sú nevyhnutné pre aktívny hudobný prejav žiakov, chápanie základných zákonitostí hudby a prácu s hudobným materiálom.

## Ciele predmetu

* rozvíjať hudobné kompetencie dieťaťa mladšieho školského veku,
* rozvíjať kultivovaný rečový, hlasový, pohybový prejav v spojení s hudbou,
* vychovávať aktívneho a vnímavého interpreta a percipienta hudby,
* naučiť žiaka orientovať sa vo svete hudobného umenia,
* rozvíjať emocionálny svet a hudobný vkus žiaka mladšieho školského veku,
* v rámci stanovených cieľov z hudobnej výchovy využívať integratívne prístupy a prieniky s ostatnými vyučovacími predmetmi v primárnej edukácii, - viesť žiakov k samostatnej práci a hudobnej tvorivosti.

## Kompetencie

### Kompetencia (spôsobilosť) k celoživotnému učeniu sa

* uvedomuje si potrebu svojho autonómneho učenia sa ako prostriedku sebarealizácie a osobného rozvoja,
* dokáže reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňuje rôzne stratégie učenia sa,
* dokáže kriticky zhodnotiť informácie a ich zdroj, tvorivo ich spracovať a prakticky využívať,
* kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti,

### Sociálne komunikačné kompetencie (spôsobilosti)

* dokáže využívať všetky dostupné formy komunikácie pri spracovávaní a vyjadrovaní informácií rôzneho typu, má adekvátny ústny a písomný prejav situácii a účelu komunikácie,
* efektívne využíva dostupné informačno-komunikačné technológie,
* vie prezentovať sám seba a výsledky svojej prace na verejnosti, používa odborný jazyk,
* dokáže primerane komunikovať v materinskom a v dvoch cudzích jazykoch,
* chápe význam a uplatňuje formy takých komunikačných spôsobilostí, ktoré sú základom efektívnej spolupráce, založenej na vzájomnom rešpektovaní práv a povinností a na prevzatí osobnej zodpovednosti,

### Kompetencia (spôsobilosť) riešiť problémy

* uplatňuje pri riešení problémov vhodné metódy založené na analyticko-kritickom a tvorivom myslení,
* je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov,
* dokáže spoznávať pri jednotlivých riešeniach ich klady i zápory a uvedomuje si aj potrebu zvažovať úrovne ich rizika,
* má predpoklady na konštruktívne a kooperatívne riešenie konfliktov,

### Kompetencie (spôsobilosti) občianske

* uvedomuje si základné humanistické hodnoty, zmysel národného kultúrneho dedičstva, uplatňuje a ochraňuje princípy demokracie,
* vyvážene chápe svoje osobné záujmy v spojení so záujmami širšej skupiny, resp. spoločnosti,
* uvedomuje si svoje práva v kontexte so zodpovedným prístupom k svojim povinnostiam, prispieva k naplneniu práv iných,
* je otvorený kultúrnej a etnickej rôznorodosti,
* má predpoklady zainteresovane sledovať a posudzovať udalosti a vývoj verejného života a zaujímať k nim stanoviská, aktívne podporuje udržateľnosť kvality životného prostredia,

### Kompetencie (spôsobilosti) vnímať a chápať kultúru a vyjadrovať sa nástrojmi kultúry

* dokáže sa vyjadrovať na vyššom stupni umeleckej gramotnosti prostredníctvom vyjadrovacích prostriedkov výtvarného a hudobného umenia,
* dokáže orientovať sa v umeleckých druhoch a štýloch a používať ich hlavné vyjadrovacie prostriedky,
* uvedomuje si význam umenia a kultúrnej komunikácie vo svojom živote a v živote celej spoločnosti,
* cení si a rešpektuje umenie a kultúrne historické tradície,
* pozná pravidlá spoločenského kontaktu (etiketu),
* správa sa kultivovane, primerane okolnostiam, situáciám,
* je tolerantný a empatický k prejavom iných kultúr.

## Vzdelávací štandard

### Hlasové činnosti – 6 hodín

|  |  |  |
| --- | --- | --- |
| **Výkonový štandard** |  | **Obsahový štandard** |
| Žiak na konci 3. ročníka základnej školy vie/dokáže:   * používať hlas vedome na dosiahnutie   špecifického hudobného cieľa  (rytmus, melódia, dynamika, výraz, nálada), prirodzene aplikovať správnu hlasovú techniku,   * spievať čisto a rytmicky správne, * reagovať pri speve na gestá učiteľa, adekvátne meniť tempo, dynamiku, reagovať na štandardizované   dirigentské gestá (taktovacie schémy), nástup a odsadenie,   * rytmizovať reč s vedomím základných rytmických modelov, * hlasom realizovať rytmické schémy podľa zápisu, * tvoriť adekvátne texty k rytmickým schémam * spievať melodické modely (so-mi; laso-mi; la-so-mi-do, príp. do´-la-so-mido). | -  -  - | vokálne činnosti v rámci rozsahu hd2, detské piesne, ľudové piesne,  regionálne ľudové piesne, autorské piesne, vokálne dialogické hry,  dychové a hlasové cvičenia, hry s  hlasom, zvukomalebné hlasové hry, deklamácia, rytmizácia reči,  artikulácia – článkovanie reči  ľubovoľné gestá znázorňujúce výšku i dĺžku tónov, relatívna solmizácia, fonogestika, ručné znaky na vyjadrenie rytmu  taktovacie gestá 2/4,3/4/,4/4 taktu,  gestá pre zmeny tempa a dynamiky,  nástup a odsadenie   * rytmické modely * melodické modely |

### Inštrumentálne činnosti – 6 hodín

|  |  |  |
| --- | --- | --- |
| **Výkonový štandard** |  | **Obsahový štandard** |
| Žiak na konci 3. ročníka základnej školy | - | Orffove nástroje rytmické: paličky, drevený blok, rámový/ručný bubon, |
| vie/dokáže:   * hrať na elementárnych hudobných nástrojoch, * hrať na tele, * hrať na objektoch, * vytvoriť elementárne hudobné nástroje, * hrať rytmické modely, * hrať melodické modely podľa zápisu, * vytvoriť inštrumentálny sprievod, * inštrumentálne improvizovať, - reagovať pri hre na hudobných nástrojoch na gestá učiteľa, adekvátne meniť tempo, dynamiku. | tamburína, triangel, spiežovce, činely, prstové činelky, zvonček, chrastidlá a  melodické hudobné nástroje (xylofón,  zvonkohra, metalofón), hra na tele, okolité objekty triedy, rozličné objekty, prírodniny   * samostatne zhotovené elementárne hudobné nástroje * rytmické hodnoty štvrťová, osminová,   polová, šestnástinová, pomlčky,  bodka za štvrťovou notou, synkopy, pomocné rytmické prostriedky: ta, ti-  ti, „nič“, „pau-za“, tai-ti, ti-tai, ti-ri-tiri   * melodické modely so-mi; la-so-mi; la-   so-mi-do, príp. do´-la-so-mi-do   * inštrumentálny sprievod, ostináto,   tóny 1. a 5. stupňa (tonika,  dominanta), voľný zvukomalebný  sprievod predohra, medzihra a dohra   * improvizácia * dirigentské a individuálne gestá učiteľa | |

### Percepčné činnosti – aktívne počúvanie – 7 hodín

|  |  |  |
| --- | --- | --- |
| **Výkonový štandard** |  | **Obsahový štandard** |
| Žiak na konci 3. ročníka základnej školy vie/dokáže: | - | skladby slovenských a svetových skladateľov; piesne, spev a |
| * aktívne počúvať piesne, hudobné skladby, ako aj vlastné hudobné prejavy, * vyjadriť pocity z počúvanej hudby   verbálne, pohybom a inými umeleckými prostriedkami,   * identifikovať funkcie hudby a jej spoločenský význam * identifikovať, charakterizovať a terminologicky správne pomenovať   hudobno-vyjadrovacie prostriedky,   * identifikovať obsadenie interpretovanej hudobnej skladby, * rozpoznať jednohlas, dvojhlas, * rozpoznať totožné a kontrastné prvky v hudobnej forme, * určiť a rozpoznať melodické a rytmické modely. | interpretácia učiteľa/ky; vlastný  hudobný prejav, hudobný prejav triedy (skupiny), hry so zvukom   * funkcie hudby: estetická, umelecká, spoločenská, zábavná, úžitková   melódia, tempo, rytmus, zvuková farba, dynamika, forma   * melódia stúpajúca, klesajúca; tempo pomalé, stredné, rýchle; rytmus –   taktová schéma a rytmické modely,  dynamika – piano, mezzoforte, forte, crescendo, decrescendo; forma – kontrastné časti - nástroje skupiny symfonického orchestra, niektoré konkrétne hudobné nástroje (husle, kontrabas, flauta, klavír, trúbka, bicie)   * komorný orchester, symfonický orchester, orchester ľudových   nástrojov, skupiny populárnej hudby   * jednohlas, dvojhlas, zbor * hudobná forma, malá a veľká piesňová forma | |

### Hudobno-pohybové činnosti – 7 hodín

|  |  |
| --- | --- |
| **Výkonový štandard** | **Obsahový štandard** |
| Žiak na konci 3. ročníka základnej školy vie/dokáže:  - vyjadriť pocity z počúvanej hudby | - pohybová improvizácia, pohybová  interpretácia gesto, mimika,  improvizácia polkový krok, prísunové kroky, podupy, točenie v pároch, |
| pohybom a inými umeleckými prostriedkami,   * adekvátne reagovať na rytmus, metrum a tempo, * pohybom adekvátne vyjadriť hudobno–výrazové prostriedky, * realizovať tanečné prvky a pohyb v jednoduchých choreografiách. | čapáše, valčík, mazurkový krok,  valašský krok, tanec, ľudový tanec,  moderný tanec |

### Hudobno-dramatické činnosti – 5 hodín

|  |  |
| --- | --- |
| **Výkonový štandard** | **Obsahový štandard** |
| Žiak na konci 3. ročníka základnej školy vie/dokáže:   * vyjadriť dej, náladu, charakteristiku postáv príbehu rytmickými a   melodickými nástrojmi alebo inými zdrojmi zvuku,   * vytvoriť hudobno–dramatický celok. | - vizualizácia – integrácia s výtvarnou výchovou (kostýmy, rekvizity, kulisy, farby), integrácia so slovenským  jazykom a literatúrou (rozprávky,  príbehy, básne), integrácia s telesnou  výchovou (základné pohybové  schémy), integrácia s iným predmetmi  tvorivá dramatika |

### Hudobno-vizuálne činnosti – 2 hodiny

|  |  |  |
| --- | --- | --- |
| **Výkonový štandard** | | **Obsahový štandard** |
| Žiak na konci 3. ročníka základnej školy vie/dokáže:  - vyjadriť dej, náladu, charakteristiku | | - grafická partitúra - notový zápis tónov c1-c2 |
|  | postáv príbehu rytmickými a  melodickými nástrojmi alebo inými  zdrojmi zvuku, |  |
| - | vytvoriť hudobno-dramatický celok, |  |
| - | realizovať hudobné činnosti podľa voľného i štandardizovaného grafického vyjadrenia hudobných  dejov, |  |
| - | vizuálne zobraziť zvukové vnemy, |  |
| - | vytvoriť (zapíšu), prečítať a realizovať  (hlasom, alebo hrou na nástroji) notový zápis. |  |

## Metódy a formy práce

Učiteľ sa vo vyučovaní hudobnej výchovy usiluje o to, aby poskytoval podnety pre hudobnú aktivitu žiakov, preto odporúčame:

### Formy

* skupinové**,** projektové, diferencované vyučovanie; návštevu hudobných podujatí, besedy,
* zážitkové, kognitívne, skúsenostné metódy, dialóg a diskusiu, metódy hrania rol; špecifické metódy: intonačná metóda s použitím relatívnej solmizácie, imitačná a kombinovaná metóda osvojovania piesní, riadené objavovanie hudby, informačno-receptívna metóda, improvizácia.

### Metódy

* sprostredkovania hudby a odovzdávania hudobných poznatkov učiteľom: slovný výklad, rozhovor, demonštrácia hudobného materiálu
* metódy osvojovania hudby spoluprácou učiteľa a žiaka: metódy osvojovania – nácviku piesne: imitačná metóda, imitačná metóda s grafickým názorom, metóda uvedomenej vokálnej intonácie a rytmizácie – nácvik piesne podľa nôt, metódy pedagogickej interpretácie hudobného diela, metódy osvojovania inštrumentálnych zručností, metódy osvojovania pohybových prvkov
* metódy relatívne samostatného objavovania hudby, atď.

## Hodnotenie predmetu

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami.

Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka. Základným dokumentom, ktorým sa budeme riadiť, sú Metodické pokyny na hodnotenie žiakov ZŠ č. 22/2011. V triedach, v ktorých je väčší počet žiakov zo SZP učiteľ prihliada na túto skutočnosť. Môže znížiť obsah učiva (maximálne 10

%), náročnosť písomných, kontrolných prác. Musí byť však zachovaný predpísaný tematický obsah.

**Podklady na hodnotenie a klasifikáciu** výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:

1. sústavným diagnostickým pozorovaním žiaka,
2. sústavným sledovaním výkonu žiaka a jeho pripravenosti na vyučovanie,
3. rôznymi druhmi skúšok (písomné, ústne, grafické, praktické, pohybové),
4. analýzou výsledkov rôznych činností žiaka, konzultáciami s ostatnými učiteľmi a pracovníkmi poradenských zariadení,
5. rozhovormi so žiakom .

Charakter hudobnej výchovy vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy.

Hodnotenie hudobnej výchovy je špecifické, pretože musí zohľadniť špecifický prínos hudobnej výchovy k vzdelanostnému rastu a formovaniu osobnosti žiaka. Dô**l**ežitá je motivačná funkcia hodnotenia, a to najmä pri menej nadaných žiakov. Teda aktuálny výkon žiaka hodnotíme vzhľadom na jeho možnosti. Hodnotenie HV vyžaduje osobný, diferencovaný prístup učiteľa k žiakovi.

Ťažiskovou formou hodnotenia je slovné hodnotenie a na základe pozorovania hodnotenie známkou. Podklady na hodnotenie a klasifikáciu výchovno-vzdelávacích výsledkov žiaka získava učiteľ najmä týmito **metódami, formami a prostriedkami:**

* sledovaním stupňa rozvoja individuálnych osobnostných predpokladov a nadania
* sústavným pozorovaním hudobných prejavov žiaka a jeho pozornosti na vyučovaní – neodporúča sa vyžadovať sólový hudobný výkon žiaka, úroveň hudobných činností sledujeme v skupinách
* hodnotíme reakcie žiaka na hudbu slovom, pohybom, prípadne výtvarným prejavom

-v prípade mimoriadne nadaného alebo zaostalého žiaka rozhovormi so žiakom a zákonnými zástupcami žiaka .

Získané vedomosti sa na vysvedčení pre 3. ročník základnej školy budú hodnotiť **slovne** týmito stupňami:

**Veľmi dobré výsledky**

* je usilovný, vytrvalý, pracuje primerane svojmu veku, prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách
* úspešne ich rozvíja v skupinovom a individuálnom prejave
* dokáže vyjadriť veku primerané postoje, názory na hudobné umenie
* individuálny spev nie je podmienkou, pokiaľ sa úspešne a aktívne realizuje v ostatných hudobných činnostiach

### Dobré výsledky

* je menej samostatný, iniciatívny a tvorivý
* menej využíva svoje schopnosti v individuálnom a kolektívnom prejave

### Uspokojivé výsledky

* chýba mu iniciatívnosť a tvorivosť
* je málo aktívny a snaživý, potrebuje sústavnú pomoc a povzbudenie učiteľa

**Neuspokojivé výsledky**

* žiak realizuje edukačné úlohy na nízkej úrovni bez vlastného vkladu

## Prierezové témy

|  |  |  |
| --- | --- | --- |
| **Prierezová téma** | **Tematický celok** | **Téma** |
| **Osobnostný a sociálny rozvoj** | **Hlasové činnosti** | Piesne: Pieseň pre tvoje uši, Zebra |
| **Hudobno-pohybové činnosti** | Piesne: Šijeme vrecia, šijeme Železnica |
| **Hudobno-pohybové činnosti** | Piesne: V šírem poli Keď ja bula malá |
| **Inštrumentálne činnosti** | Piesne: My sme malí muzikanti Pod horou ovos drobný |
| **Hudobno-pohybové činnosti** | Piesne: Trpaslíci v makovici A.Dvořák -Tanec škriatkov |
| **Hlasové činnosti** | Uspávanky – Búvajže len, búvaj  Hajaj, belaj  M.Schneider-Trnavský - Uspávanka |
| **Hlasové činnosti** | Uspávanky – Búvajže len, búvaj  Hajaj, belaj  M.Schneider-Trnavský - Uspávanka |
| **Hudobno-pohybové činnosti** | Zahráme sa – Kráľka, Janko |
| **Hudobno-vizuálne činnosti** | Hudobná hra – Fúzačikov špás |
| **Hudobno-dramatické činnosti** | Ako sa Mopkovia vynašli |
| **Hudobno-dramatické činnosti** | Vandrovala blška |
| **Percepčné činnosti – aktívne počúvanie** | Hudba a zvieratká – Ťaví pochod, Namrzený papagáj, Labuť |
| **Hudobno-dramatické činnosti** | Zahrajme sa s drakom – Dračie trampoty |
| **Percepčné činnosti - aktívne počúvanie** | Vybrané slová |
| **Hudobno-dramatické činnosti** | Ako Mopkovia putovali |
| **Hudobno-pohybové činnosti** | Spievanky, spievanky, Prší, prší Dú, dú, Dú valasi, dú |
| **Hudobno-dramatické činnosti** | Ako Mopkovia pátrali Ako sa Mopkovia divili |
| **Hlasové činnosti** | Počítadlová Na bielej hore |
| **Hudobno-vizuálne činnosti** | Zahrajme si divadlo Ženích pre slečnu Myšku |
| **Hudobno-pohybové činnosti** | Zahráme sa – Kráľka, Janko |
| **Výchova k manželstvu a rodičovstvu** | **Inštrumentálne činnosti** | Spievame vianočné koledy a piesne |
| **Hudobno-pohybové činnosti** | Detské hry |

|  |  |  |
| --- | --- | --- |
|  | **Percepčné činnosti – aktívne počúvanie** | Piesne o jabĺčku -  Červeno jabĺčko |
| **Percepčné činnosti – aktívne počúvanie** | Mamičke |
| **Environmentálna výchova** | **Hlasové činnosti** | Zábavné piesne – Skočila mi myška  A ty, Hana  Mám ručníček, mám |
| **Hudobno-vizuálne činnosti** | Hudobná hra – Fúzačikov špás |
| **Inštrumentálne činnosti** | Kúpil otec rybu |
| **Hudobno-dramatické činnosti** | Vandrovala blška |
| **Hlasové činnosti** | Piesne o kvetoch a ovocí -  Zasadiu som, zasadiu som  Pred dubom  Moje milé, premilené jahody |
| **Percepčné činnosti – aktívne počúvanie** | Piesne o jabĺčku -  Červeno jabĺčko |
| **Mediálna výchova** | **Hlasové činnosti** | Pieseň pre tvoje uši, Zebra |
| **Hudobno-pohybové činnosti** | V šírem poli Keď ja bula malá |
| **Inštrumentálne činnosti** | My sme malí muzikanti Pod horou ovos drobný |
| **Hudobno-pohybové činnosti** | Trpaslíci v makovici A.Dvořák -Tanec škriatkov |
| **Hlasové činnosti** | Uspávanky – Búvajže len, búvaj  Hajaj, belaj  M.Schneider-Trnavský - Uspávanka |
| **Hudobno-pohybové činnosti** | Zahráme sa – Kráľka, Janko |
| **Hudobno-dramatické činnosti** | Ako sa Mopkovia vynašli |
| **Percepčné činnosti – aktívne počúvanie** | Hudba a zvieratká – Ťaví pochod, Namrzený papagáj, Labuť |
| **Inštrumentálne činnosti** | Teta Zima |
| **Hudobno-pohybové činnosti** | Rozprávka v hudbe – Šípová  Ruženka  M.Ravel - Pavana pre Šípkovú Ruženku |
| **Hudobno-pohybové činnosti** | Detské hry |
| **Inštrumentálne činnosti** | Tulajdina  Píšťalôčka krásna,  Píšťalečka, pískaj  J.Letňan - Flauta |
| **Hudobno-vizuálne činnosti** | Zahrajme si divadlo Ženích pre slečnu Myšku |
| **Multikultúrna výchova** | **Inštrumentálne činnosti** | E.Suchoň – Keď sa vlci zišli  Keď sa vlci zišli Hlboký jarčok |
| **Inštrumentálne činnosti** | Spievame vianočné koledy a piesne |
|  |  |  |
| **Percepčné činnosti – aktívne počúvanie** | Fašiangy  Karneval zvierat – C.Saint-Saens |
| **Percepčné činnosti – aktívne počúvanie** | Mazúrka a valčík Martinko  Mám ja kosu |
| **Hlasové činnosti** | Anglické piesne |
| **Regionálna výchova a ľudová kultúra** | **Hudobno-pohybové činnosti** | Trpaslíci v makovici A.Dvořák -Tanec škriatkov |
| **Hlasové činnosti** | Uspávanky – Búvajže len, búvaj  Hajaj, belaj  M.Schneider-Trnavský - Uspávanka |
| **Inštrumentálne činnosti** | E.Suchoň – Keď sa vlci zišli  Keď sa vlci zišli Hlboký jarčok |
| **Ochrana života a zdravia** | **Inštrumentálne činnosti** | Kúpil otec rybu |
| **Hlasové činnosti** | Piesne o kvetoch a ovocí -  Zasadiu som, zasadiu som  Pred dubom  Moje milé, premilené jahody |
| **Percepčné činnosti – aktívne počúvanie** | Malá pomocníčka |
| **Dopravná výchova – výchova k bezpečnosti v cestnej premávke** | **Hlasové činnosti** | Pieseň pre tvoje uši, Zebra |
| **Hudobno-dramatické činnosti** | Zahrajme sa s drakom  Dračie trampoty |

**Učebné osnovy sú totožné so vzdelávacím štandardom ŠVP pre príslušný predmet.**